LidanRubinov/Halacha-QA huggingface dataset:
שאלה: לימוד בעיון גמרות מבוארות: עליכם, כתוצאה מהתלבטות, לא הצלחתי לתת לעצמי תשובות פשוטות, אודה לרב אם יוכל לפשוט את שאלותי. אם אני לומד את השיטות והסברות על פי הגמ המבוארת שיש בה ריכוז דיעות ראשונים וסברתם, במה פוגע לימוד בגמ מבוארת בלימוד העיון? וכהמשך לכך, האם אין קידוש מיותר בדף הגמ של וילנא, לו יצוייר שתהיה גמ מנוקדת, מפוסקת, ביאור מילים ארמיות, האם זה יפגע בלימוד התורה?
תשובה: ח אומרים: תורה שלמדתי באף היא שעמדה לי. מאמרם אומר שכדי לזכור ולכלול את דברי התורה אדם צריך לעשות מאמץ אישי וכך הדברים נקנים על ידו. כל לימוד שלא נעשית עבודת קנין מצד הלומד והוא מקבל את הדברים במתנה יש בכך פחות קנין תורה. בגמ' המבוארות, אם מדובר על עזרים טכניים, כגון: תרגום שפה וכד', יש כך פחות חסרון. אולם אם מדובר על ניתוח הסוגיא, יש בכך חסרון משום שהפענוח האישי של כל אחד הוא זה שמחבר אותו אל הלימוד. בודאי שברמה גבוה יותר האפשרות לחדש דברי תורה מותנית בכך שאדם יגע ולומד את הדברים בעצמו ולא מקבל את מה שאחרים בארו בסוגיא.
שאלה: ט"ו באב- חטיפת בנות שילה: באתר Ynet פורסם מאמר, אשר מציג ביקורת חריפה כלפי הפתרון של בעיית אנשי בנימין- חטיפת בנות שילה שחוללו בכרמים- ואף מכנה את החג- חג האונס. בעקבות המאמר פנו אליי מחבריי החילוניים ושאלו לדעתי בנושא מכיוון שאני מייצג דמות תורנית בעיניהם. ברור ומובן לי שלחג טעמים רבים ומקורו אינו נשען אחד ורק על עניין זה, אך הייתי רוצה להשיב להם תשובה אשר תניח את דעתם ותמנע חילול השם. אשמח להיעזר בדעתו של הרב. ושבת
תשובה: ראשית, לא לכל דבר שמישהו כותב צריך להגיב ובמיוחד כשכל מטרתו לנגח ולא להגיע לאמת. סיפור פילגש בגבעה מופיע בסוף ספר שופטים. לאחר שבני העיר גבעה מבני בנימין אנסו וגרמו למותה של פילגשו של האיש הלוי יצאו שאר השבטים להילחם בבני בנימין שלא היו מוכנים להסגיר את בני הבליעל. השבטים נשבעו שלא יתנו את בנותיהם לאנשי שבט בנימין. לאחר המלחמה הצטערו בני השבטים על כילוי שבט בנימין ולכן חשבו כיצד להתיר לבני בנימין המעטים שנשארו להתחתן. אחת מהדרכים הייתה שיחטפו להם נשים הרוקדות בכרמי שילה. חשוב לציין, שהמפרשים מסבירים שזה היה תלוי באישה אם היא מעוניינת להתחתן עם הבחור. כל הצורך בחטיפה היה משום שנשבעו שלא יתנו להם נשים וכך לא הם נתנו אלא בני בנימין חטפו בעצמם. סיוע לדבר, בסוף מסכת תענית מובאת ברייתא מה היו הנשים אומרות בריקוד וכיצד היו משכנעות את הבחור לקחת אותן. הטעמים לכך שט"ו באב נחשב ליום טוב מופיעים במסכת תענית (דף ל, ב). כל הסיפור שמופיע בספר שופטים לא מוזכר שם מאחר וזו לא סיבה לכך שיום זה יום טוב. אחד מהטעמים שמוזכרים וקשורים לנושא הוא שביום זה מצאו השבטים היתר לנדר כך שבני שבט בנימין יוכלו להתחתן ללא צורך בחטיפת נשים בשילה. אם כן, זהו יום טוב מאחר ויכלו להתחתן כרגיל ולא היה צורך בחטיפת נשים.
שאלה: ללמוד רק עם פירוש הרב שטיינזלץ: האם חייבים ללמוד רש"י לגמרא כשלא מבינים אותו ו"לשבור את הראש" בניסיון להבין או שאפשר רק את הפרוש של הרב שטיינזלץ בלי רש"י? על הזמן.
תשובה: הדבר תלוי ברמה האישית של הלומד. השאיפה בוודאי היא ללמוד את הגמרא עם הפרשנים העיקריים ובהם רש"י. מי שעדיין קשה לו יכול ללמוד גם עם פירושים אחרים. לאחר שתתרגל בלימוד תעלה רמה ותתאמץ להבין גם את פירושו של רש"י ופירושים נוספים. כדאי להתייעץ בעניינים אלו עם המחנך שלך שיודע את רמת הלימוד שלך ומהם יכולותיך.
שאלה: ברכות השחר לאחר לילה ללא שינה: אם לא ישנתי כל הלילה אז בבוקר בסביבות השעה 6 7 הלכתי לישון עד הצהרים אני מברך את אותן ברכות? השאלה נשאלה בהמשך לשאלה "ברכות השחר ופסוק בסוף התפילה"
תשובה: יש לברך בבוקר את ברכות השחר כמוזכר בתשובה הנ"ל.
שאלה: "קבלת פני אבל" בליל שבת: ברצוני לברר לגבי המנהג הדין של כניסת האבל בליל שבת לבית הכנסת. 1. מתי הוא נכנס? 2. מה אומרים לו "המקום ינחם אותך." או "שבת היא מלנחם"?
תשובה: האבל לא מתפלל לכו נרננה ולכה דודי. הוא נכנס לפני מזמור שיר ליום השבת. ומכיון שברוב המקומות השעה כבר מאוחרת והשבת כבר נכנסה ראוי לומר לו שבת היא מלנחם.
שאלה: תפילות מוצאי שבת כשחל בו חג תענית: אני נוהג לומר במוצאי שבת הן את הבקשה למוצאי שבת 3 פעמים (אלוקי אברהם אלוקי יצחק ואלוקי יעקב שמר והצל. וכו ) והן את התפילה "ריבון העולמים אב הרחמים" וכו. ברצוני לשאול, מה הדין במוצאי שבת שחל בו חג או חל בו תשעה באב, האם אומרים תפילות אלו במוצאי שבת? האם אומרים אותם ביום ראשון או שאין אומרים אותן באותו שבוע? לגבי "ויהי נועם" וגם לגבי "ויתן לך" רשום בדרך כלל בסידור מתי אין אומרים אותן ושם לא ראיתי שמשלימים אותן, האם הוא הדין לגבי 2 הדברים ששאלתי עליהם?
תשובה: בתשעה באב נראה שאומרים, אךביו"ט לא מבקשים בקשות.
שאלה: לימוד זוהר לתמיד ישיבה צעיר: האם כדאי לתלמיד ישיבה תיכונית ללמוד זוהר עם הפירוש "מתוק מדבש"? רב לכבוד הרב שיח.
תשובה: בגיל צעיר יש להרבות בתורת הנגלה, עוד מסכתות מדרשים וספרי אמונה כמו מהר"ל כוזרי הקדמות הרמב"ם ועוד, ורק אחרי ריבוי גדול בזה אפשר להתקרב אל הנסתר.
שאלה: צום שני וחמישי וכמה שאלות: לכבוד הרב 1. שמעתי שיש מנהג יפה לצום קצת בימי שני וחמישי כל שבוע ולומר ווידוי ותחנון באריכות ונפילת אפיים - האם זה נכון? האם המנהג של הצום נוהג בכל יום שני וחמישי למי שרוצה לצום? האם מותר בכל זאת לצום חצי יום? 2. האם בשבת מותר לסוך בקרם אם יש צער גדול והידיים יבשות מאוד מאוד וכואב גם בנפש (כמו עדינות-נפש וכדו )? 3. מאכלים ששהו ליד המיטה בתווך של ד אמות, שמעתי שהרב מוצפי התיר בדיעבד (אולי לספרדים?), אבל שמעתי שהיה שיחה של האדמו"ר מקאליב שאמר שדיבר עם האדמו"ר מליובאוויטש, ושניהם הסכימו שבדיעבד היום זה כמו מלכתחילה (אין בדיעבד היום.), ויש לי ספק במיוחד אם זה משקה שעולה הרבה כסף כמו סודה או פפסי קולה וכדו, האם מותר בכל זאת בדיעבד (אם חטפתו שינה לדוגמא, ודבריו של הרה"ג בן ציון מוצפי לא סתם דברים, אולי לספרדים)? אני אשכנזי? 4. מתי אומרים תחנון? מתי אומרים ווידוי דברים? מתי עושים נפילת אפיים? סליחה אם הקשתי לשאול. ו מראש!
תשובה: 1. זוהי הנהגה של אנשים שנמצאים במדרגה רוחנית כזו. לא כדאי להחליש את הגוף יותר מידי שאז גם הנפש נחלשת. 2. אסור אולם דבר נוזלי, כשמן, מותר. 3. רק מאכל שהיה מתחת למיטה כשישנו עליה יש בו בעיה אולם בדיעבד מותר לאוכלו. 4. הימים בהם לא אומרים תחנון מופיעים בסידור. בשאר הימים אומרים תחנון ונפילת אפיים לאחר תפילת העמידה, כפי שמופיע בסידור.
שאלה: נישול חוזר בשאלה מהירושה: כבוד הרב האם מותר לנשל בן או בת מהירושה אם הם עזבו את הדת לחלוטין ובמקום זאת לתרום את הכסף לצדקה או למוסד שמרבה ומפיץ תורה? מדובר בבן או בת מבוססים בחיים ולא בצעירים שכל חייהם לפניהם. ב מראש
תשובה: לכולנו יש שאלות הבעיה אינה בשאלה אלא בתשובה. לגופו של עניין, אין לנשל אף אחד מהירושה, יהיו נכדים ונינים שישאלו שאלות טובות ויחזרו בתשובה
שאלה: מקרר בשבת: ברשות הוריי מקרר של סמסונג (מדגם RS28FAMS). המקרר הינו בעל מערכות מתוחכמות כדוגמת: מערכת מאוררים, טכנולגיית פיזור אויר, NO FROST ועוד מספר תכונות שאפשר למצוא אותם כאן אם הרב ירצה:. למקרר ישנו מתג תאורה שמותקן לידו מנגנון שמאפשר לכבות אותו ולהחזיקו כבוי בשבת. בדף של חברת סמסונג נרשם שיש להם 2 סוגים של מנגנוני שבת, אחד של אור ואחד של "מהדרין" שקיבל אישור מטעם מכון להלכה ירושלים. במקרר המדובר יש את המנגנון של האור. כיצד אוכל להשתמש במקרר זה בשבת? האם ניתן לסמוך על זה שמנגנון כיבוי המנורה יכבה גם את מנגנון המאוררים? מה לגבי שאר המערכות? (בהנחה שההורים שלי לא יקנו אחר ואני גר אצלם) סליחה על האריכות,
תשובה: כאשר רוכשים מוצר חשמלי נדרש לבודקו הלכתית, שאין בכך ספיקות, וכך תנהג בודאי בביתך. לעצם שאלתך יש במקררים לחיץ שבסגירת הדלת הוא נלחץ (לפעמים הוא מתחת לגומי) יש מקררים שיש בהם ניצרה, ואם לא אפשר להדק אותו בסלוטפ וכך אפשר לפתוח ולסגור את המקרר בשבת. (יש מקררים עם מגנט שנדרש לכסותו במגנט המונח על מקרר) ה' יצליח דרכך.
שאלה: היתר עסקה - עיון מחדש: כבוד הרב לענ"ד, היתר עסקה מהווה חוזה בין הבנק ללקוח. יחס הלימות ההון של הבנקים הגדולים במדינת ישראל, עומד כיום על 10. דהיינו: על כל תשעה שקלים של הלקוחות חייב הבנק להעמיד שקל אחד מהונו העצמי. ובמילים אחרות: אם לוויתי מהבנק 10 שקלים הרי שתשעה מתוך העשרה, כלל לא שייכים לבנק(!!). במצב עיניינים זה, האם היתר העסקה מתיר לבנק לקחת ריבית על כסף שלא שייך לו?
תשובה: היתר עסקא נועד לשנות את המצב בו אנו מלווים או לווים מהבנק, והבנק או אנו משלמים ריביות. ההיתר הופך את הקניין לעסק משותף.במקום להיות הלוואה. אין זה משנה אם הכסף שהבנק נותן מפקיד ביד האדם, מצוי בבעלות גמורה של הבנק או מופקד ביד הבנק מאחרים. סוף סוף הוא נמצא באחריות הבנק, ויש לו רשות מבעלי הממון להשתמש בו לעסקי הבנק בתנאים מסוימים. וממילא אין ליחס הלימות ההון של הבנקים השפעה על היתר העסקה. הרב מרדכי גרוס
שאלה: זוהר, קבלה ועול מצוות: ושבוע טוב, יש לי שתי שאלות אם אפשר, האחת היא על לימוד הזוהר והקבלה, נכנסתי לויכוח עם מישהו שהתחיל להביא דברים מהקבלה והזוהר, עכשיו אני לא שולל את הזוהר אבל כשאמרתי שלא להביא לי דברים משם, מי מבין את הזוהר, האם אני צודק? כי לדוגמא, ר"מ שלי בישיבה (אני בן 16) שהוא כבר בגיל בינה אמר שמי מבין זוהר וקבלה זה לא לכולם וגם היקים אפילו לא קוראים בתפילה קטעי זוהר. השנייה היא, האם התורה והמצוות הם דרך חיים או עצה או הצעה? כי באותו הויכוח מי שהתווכח איתי אמר שבזוהר כתוב שהם עצות ואמר שלמד את זה ממישהו שלמד זוהר. לכבוד הרב על זמנו ויום טוב.
תשובה: א. אשפר להביא ראיה מהזוהר רק אם גדולי ישראל הביאו ראיה זו כמו החיד"א הבן איש חי ועוד, כי אחרים עלולים להבין דברים לא נכונים ואי אפשר לסמוך על הבנתם. ב. התורה היא גם דרך חיים וגם עצות טובות להצלחה, וכך נקראת התורה ע"י ישעיה הנביא בשם עצה, כנאמר הפליא עצה הגדיל תושיה.
שאלה: ברכת שהחיינו להולדת הבת: לפני כחודשיים וחצי נולדה לי בת בשעה טובה.היום אני עושה מסיבת זבד הבת. שאלותיי: 1. מה מברכים על הולדת הבת, ברכת שהחיינו או הטוב והמטיב? 2. האם ניתן עדיין לברך (עברו חודשיים וחצי מהלידה)? ויום טוב אבי
תשובה: מזל טוב, תזכו לגדלה לחופה ולמעשים טובים. על הולדת הבת כתב המשנה ברורה (רכג,ב) שרואה אותה לראשונה מברך שהחיינו. ויש שכתבו שאין מברכים כלל. האדם השמח יכול לברך לא פחות מרואה חבירו שאוהבו ושמח בראייתו. לאחר חודשיים וחצי לכול הדעות אין מברכים.אך אפשר א. לברך ללא שם ומלכות. ב. לברך שהחיינו על בגד חדש ולכוין על הולדת הבת. ג. לכוין בברכת הטוב והמטיב בברכת המזון על הולדת הבת.
שאלה: להתפלל לרפואת ילד נכה ועל אישתי הטובה: לכבוד הרבנים, 1. הבן שלי אובחן לפני שנה כבעל אוטיזם. אנו מקבלים קצבה מבט"ל. האם יש חובה לתת מעשר מקצבה זו? עלי להזכיר שה חנני ב ואנו לא רעבים ללחם ונוותר רק ממותרות אם נתן את המעשר. 2. הבן שלי בגיל רך מאוד, עוד לא שלוש, ואנו מקווים לנס. האם יש מקום להזכיר את השם של הילד ב" מי שברך לחולים"? 3. אני מאוד מאושר מזוגיות שלי, וחיברתי ברכה קצרה שאני מוסיף אותה בברכות השחר לאחר "שלא עשני אישה" - "אשר נתן לי אישה". האם זו ברכה לבטלה?
תשובה: שהקב"ה יתן לכם כוחות נפש לעמוד באתגר, ילד חריג במשפחה דורש הרבה סיוע ושותפים לטפל בילד על מנת לשמור על הזוגיות (וכן לטפל בילדים הבריאים ) בהתנהלות נכונה המשפחה מתחזקת מכך. 1.מעשר כספים הינו מנהג ואם יש באפשרותך להםריש גם מהביטוח הלאומי תבוא עליך ברכה ועדיף לומר בלי נדר. 2.כן. 3.לא ראוי להוסיף ברכות בתפילה, (וברכה עם שם ומלכות מברכים רק מה שקבעו ח ), יש דרכים רבות להודות לקב"ה לדוגמא אפשר לכוין בנשמת כול חי.
שאלה: מיהו חסיד שוטה - המשך שאלה: לכבוד הרב! ראיתי את תשובת הרב, אך עדיין אינני שקט. כבוד הרב כתב שנראה מסברא להגיד שכוונת הגמרא והמפרשים היא להגיד שאין דוגמה אחת לחסיד שוטה, אם כן מדוע תוספות מביא רק דוגמה אחת מהירושלמי? ממה נפשך אם רצה לקצר בדבריו היה אומר "ובירושלמי הביאו עוד דוגמאות" או "ובירושלמי תינוק שבעבע" למה להביא את כל אורך הדוגמה מילה במילה? ואם רצה להביא דוגמאות דווקא היה צריך להביא את כולם ולא רק את המקרה של תינוק שבעבע, ועוד שפרשני המשנה שמטרתם היא לפרש את המשנה ואת סיבותיה לא להביא רק את דברי הגמרא נוקטים כל אחד לפי גרסתו או "לאו דרך להסתכל בערווה" או "לאו דרך להסתכל באיתתא", מדוע לא פשוט אמרו איזהו חסיד שוטה? כל שעושה מגזים בחסידותו? ועוד שהרמב"ם מביא בפירוש המשניות שיש מחלוקת בין הבבלי והירושלמי בהגדרת חסיד שוטה, ויוצא מדברי הרב שאין בינהם מחלוקת בכלל? השאלה נשאלה בהמשך לשאלה "מיהו חסיד שוטה"
תשובה: איני רואה בדברי הרמב"ם שמביא סתירה בהגדרת חסיד שוטה בין הבבלי לירושלמי. לאיזה רמב"ם כוונתך? מצאנו פעמים רבות בגמרא ובראשונים שמביאים דוגמאות למושגים שונים בהלכה ולא רק הגדרות. וכי אם היה כתוב במשנה "איזהו חסיד שוטה כל שמגזים בחסידותו" היינו מבינים היטב מה הכוונה? מסופקני.
שאלה: קשר בכיסוי ראש: האם מותר לקשור קשר כפול בכיסוי ראש בשבת? והאם מותר להתיר אותו? אני לובשת הרבה פעמים אותו כיסוי ראש בערב שבת ובבוקר וכדי לשים אותו צריך להתיר את הקשר מאתמול.(ספרדיה)
תשובה: הרמ"א (שיז, א) אוסר לקשור קשר כפול מפני שאנו לא בקיאין מהו קשר של אומן, וכך נוהגים האשכנזים. אך הספרדים נוהגים כדעת החיד"א להקל בקשר כפול ובמיוחד אם מתירים אותו באותו יום ולכן מותר לך (ילקוט יוסף שיז,ח ).
שאלה: תפילת אשה - או ילדה - בין אנשים משוחחים: בני ונכדיי דתיים (אני ואשתי לא). קורה שאנחנו יושבים יחד בשבת (כשרה לחלוטין) ומשוחחים. יחד איתנו יושבות הנכדות וקורה שאני פונה לאחת מהן ואז אני רואה שהיא מחזיקה בסידור ומתפללת חרישית ומסמנים לי לא לדבר אליה. נראה לי שהיה עליה לפרוש לחדר אחר ולהתבודד בו עם תפילתה. מה שקורה נראה לי לא רק חסר נימוס אלה גרוע מזה חוסר כבוד לתפילה עצמה. האם אני יכול - או חייב -להעיר לה או להוריה? מה אומרת ההלכה?
תשובה: ב"ה קראתי את מכתבך ומאוד הבנתי אותך. כל הכבוד על הקבלה ועל המאמץ ללכת לקראת הבנים, לשמור על הכשרות, לשמור על הכבוד לדרך של הילדים ושל הנכדים, זו ממש מעלה גדולה וחשובה. אשריהם שהם זכו באבא-סבא כזה מיוחד. אין ספק שהדרך הנכונה יותר בתפילה זה לפרוש לחדר אחר, להתפלל בצד. הדבר טוב יותר גם בשביל הנחת והחופשיות שיש בתפילה, וגם במניעת הדברים שמסיחים את הדעת. עם חשיבות הדבר הזה, לדעתי העניה לא כדאי שתתערב בכך, שכן לדעתי לא כדאי שתהיה זה שמסביר להם איך לשמור על המצוות ביתר שאת וביתר שלמות. אבל בנקודה האחרת שאתה מעלה, בחוסר הנימוס והדרך ארץ ודאי שכן נכון לדבר על כך. אתה עושה את שלך, משתדל להבין את האחרים, ללכת לקראתם, וממילא בנושא דרך ארץ ודאי שגם הילדים צריכים לבוא לקראתך, להבין את התחושות שלך ולעשות את המאמץ. ודאי שאדם צריך לעשות מאמץ שלא לפגוע באחרים, ובודאי שלא לפגוע באבא או בסבא. דבר איתם על כך, בנחת ובכבוד, ספר את מה שאתה מרגיש, ואני מאמין שהדבר ישתנה. בברכת הצלחה רבה הרב יצחק גרינבלט.
שאלה: מתי יורדים מהבימה לאחר עלייה לתורה: בשבת האחרונה עליתי לתורה ובסיום הברכה השנייה ירדתי מהתיבה. אחד האנשים העיר לי שהייתי צריך לחכות לסיום הברכה הראשונה של העולה אחרי ואז לרדת. מה הדבר הנכון?.
תשובה: רבים מבתי הכנסת נוהגים שממתינים עד לסיום קריאת העולה אחריו (דרך התורה מפסקי הרב אליהו זצ"ל עמ' 70) על מנת שיספיק לחזור למקומו בין הברכות ולא לגרום טרדה והפרעת המתפללים בקריאת התורה.(כך נוהגים האשכנזים ורוב הספרדים) ונראה לי הסבר נוסף להראות שאיננו ממהרים להיפרד מהתורה. יש לנהוג כמנהג בית הכנסת שבו עולים.
שאלה: קריאת שמע ונטילת ידיים: 1. האם כשהולכים לישון בצהריים צריך לומר לפני שמע ישראל? וכשקמים בצהריים- צריך ליטול ידיים ולברך? 2. אם התעוררתי בבוקר לשירותים וחזרתי לישון והתעוררתי לאחר מכן- האם ב2 הפעמים צריך ליטול ידיים ולברך? ומה לגבי אמירת מודה אני? 3. האם בשבת יש בעיה להגיד את הנוסח הרגיל והמלא של שמע ישראל?
תשובה: 1. קריאת שמע אומרים רק לפני השינה בלילה. יש שאומרים את מזמור "יושב בסתר עליון". לאחר השינה יש ליטול ידיים ללא ברכה. 2. ליטול ידיים ולומר "מודה אני" יש לעשות רק לאחר שמתעוררים לגמרי. אם חוזרים לישון אין צריך. אבל מאחר ויש לברך "אשר יצר", יש לשטוף את הידיים שיהיו נקיות ואז לברך. 3. אני מבין שמדובר על קריאת שמע שעל המיטה, אפשר לומר כרגיל. מי שנוהג לומר ווידוי, אין לומר בשבת.
שאלה: להתחיל בשידוכים: אני בעלת תשובה בת 18 וחצי כרגע אני עובדת כסייעת ולומדת במכללה אני מאוד מתלבטת עם להתחיל לצאת לשידוכים. הורי לא מתנגדים אך אני מאוד חוששת -לא מהעול של הבית. אלה יש לי קצת חרדה חברתית וקשה לי לזרום בשיחות עם אנשים אני מפחדת שזה יקלקל לי בשידוכים. דרך הגב. יש לי כבר 2 הצעות. אבל אני מאוד חוששת להתחיל מה עושים?
תשובה: ב"ה לך. שמחתי מאוד לקבל את שאלתך החשובה. נשואין זהו ללא ספק אחד מהנושאים החשובים ביותר שלנו בחיים. התפקיד החשוב ביותר לכל אשה הוא להקים את הדור הבא, לדאוג לנצחיות של עם ישראל, להמשכיות, ולבנות עוד ועוד דורות של אנשים שצדיקים וגדולים שיובילו את עם ישראל לקראת הגאולה השלמה. פעמים רבות, כמו לכל דבר גדול וחשוב, יש כל מיני קשיים, יש חששות, יש פחדים, יש סיבות שונות למה לא להתחיל עדיין, למה לחכות, אולי בהמשך יהיה יותר קל, יותר מתאים. אבל חשוב לדעת שלא לשמוע לספקות האלו ולקולות האלו. חשוב לדעת, שהגיע הזמן ושצריך להשקיע ולעשות את התפקיד החשוב הזה שמחכה לנו, כן לעשות אותו טוב, לעשות אותו בשלמות, ולזכות להקים את הבית הנפלא ביותר שאנו יכולים, בית שתהיה בו שמחה גדולה, שתהיה בו אהבה ושתהיה בו קדושה גדולה. חשוב מאוד שתתחילי להיפגש, תבדקי היטב עם מי ואיך. תבדקי היטב, מה חשוב לך לבית שאת חולמת להקים, מה השיאפות שלך, מה הרצונות, ומה את מאמינה בו ומתכוונת לעמוד עליו. זכרי שזהו צעד חשוב, צעד שבונה את החיים שלך, ושחשוב להשקיע בו חשיבה רבה ואולי אפילו למצוא דרכים לקבל הדרכה טובה. כמובן ששלב זה חשוב שיהיה מלווה בתפילה לה' שיעזור ויכוון אותך בדרכך, ובעזרת ה' יהיה טוב ותזכי להקים בית נפלא, ממש כמו שאת חולמת. אל תדחי, שכל דחיה עלול לגרום לדברים לא פשוטים. אשמח לעזור עוד בכל מה שאוכל. הרב יצחק גרינבלט
שאלה: קבלת תענית - האם זה נדר: לרב. מי שאמר: "הרי עלי להתענות למחר" - דעת הלבוש שזה נחשב כנדר ואילו דעת ערוך השולחן שזה רק קבלת תענית אך לא חשיב נדר וחובה לקבל תענית זו מבעוד יום. איך מכריעים, האם זה נחשב ספק דרבנן לקולא?
תשובה: נראה לי שיש בזה לפחות ספק דאורייתא, שהרי בגמ' הזכירו שאפילו אמר הרי עלי בלבד והיה מובן שכוונתו לצום חייב לצום. ולכן במחלוקת זו יש לאסור אלא אם כן יעשה התרת נדרים. מה עוד שהלבוש נחשב לגדול במעלה בהרבה מערוך השולחן, אחרי כל הכבוד הראוי לו.
שאלה: מקור לדבריו של הרב צבי יהודה: בכרוז "תשולו ולא תכלימוה" כותב הרב צבי יהודה זצ"ל: "ובמדרש-רבה בראשית: שארץ ישראל נקנית בשני דברים: בשבועתם של אבות ובכיבושם של בנים." - רציתי לשאול מה המקור המדויק של הדברים?
תשובה: חיפשתי ולא מצאתי. אולי אין מקור לנוסח הזה אולם העיקרון נכון.
שאלה: סכין שחותכים בה לפעמים בשר: סכין שחותכים איתה לפעמים בשר רותח אך רוב תשמישה לחתוך בה בשר לא רותח, האם דין הסכין בשרית לגבי בצל שהוא יהפך לבשרי?
תשובה: "דוחקא דסכינא" גורם שהסכין מפליטה את הבשר הבלוע בה בבצל, והיות והיא מפליטה אפילו לא הייתה בת יומה אנו מחשיבים כאילו היתה בת יומה. אמנם לעניין הכשר כלים, הולכים אחר רוב תשמישו. אם רוב תשמישו הוא באופן כזה שאינו בולע, הוא אינו צריך הגעלה. הולכים אחר הרוב כי מי שאינו בן יומו בכל מקרה נותן טעם לפגם. כשרוב השימוש באופן שמבליע, חכמים גזרו להתייחס לכלי כבן יומו. במקרה שלנו, מכיוון שמדובר על דבר חריף, גם שהכלי אינו בן יומו יש לו דין של בן יומו, ולכן יש להחמיר ואת הבצל הזה לא לאכול עם דבר חלבי.
שאלה: לאכול דג שטוגן בשמן בשרי: השו"ע כותב שצריך להזהר שלא לאכול בשר ודג. וכתב הדברי מלכיאל שלשו"ע זה רק דין לכתחילה, זהירות. האם אפשר לנהוג כמוהו: 1- לאכול דג אפוי שעליו שמו בצל בשרי? 2- דג שטוגן בשמן בשרי? 3- האם זה משנה אם הכינו זאת לכבוד שבת?
תשובה: זה אסור לא מצד עצמו, אלא משום סכנתא, ויש מגדולי הפוסקים שאומרים שנשתנו הטבעים. כבר הדרכי תשובה מדבר על כך ביורה דעה. יש שלכתחילה מתירים את זה בזמנינו, כי חכמי הרפואה אומרים שהיום זה לא מזיק. המ"א באורח חיים סימן קע"ג מונה כמה וכמה דברים שבהם גזרו חכמים משום סכנתא, ונשתנו הטבעים. מה שח אסרו משום סכנה, ומוכח מבחינה רפואית שהיום זה לא מזיק - מותר, מכיוון שזה לא איסור עצמותי כנבילה (שהיה ויהיה אסור בכל הדורות) אלא משום סכנה. לכן מותר לאכלם יחד לכתחילה, כי חלפה הסכנה. וכן כמובן שיהיה מותר לאכול דג שטוגן בשמן בשרי או בשר שטוגן בשמן דגים.
שאלה: חינוך לצניעות: לכבוד הרב, אני עם חצאיות ארוכות וגרביים, אם כי אני יודעת שמבחינה הלכתית אם החצאית ארוכה אין צורך בגרביים. בחברתנו לא מקפידים על גרביים. בתי בת שלוש וחצי עולה מהמעון לגן. עד עכשיו הייתי מציעה לה בכל בוקר גרביים ואם לא רצתה לא הכרחתי. כמעט תמיד היתה מורידה את הגרביים במהלך היום במעון מאי נוחות לדבריה, אך ייתכן גם מתחושת שונות. כמובן שתמיד אפשרתי לה להוריד מפאת גילה הצעיר. אני מתלבטת האם בכלל להרגיל את בתי לגרביים (שכן תהיה שונה בחברתה) או להסתפק בחצאיות ארוכות? אם כן ממתי?
תשובה: אין להרגיל את הבת נגד רצונה בגיל צעיר כל כך כשהיא בחברה שמקילה בזה. אמנם אפשר לקנות לה גרביים יפים לכבוד שבת ולומר לה בשבת כשהיא לא בנוכחות חברותיה שטוב ללבוש גרביים. וכשתגיע לגיל שש או שבע אפשר להתחיל להסביר לה שצניעות חשובה מאוד ובזכות זהירות יתר בצניעות תזכה לברכת ד' ולהצליח בחיים, ולהראות לה שגם את נוהגת כך וטוב שתלך בדרך שלך שהיא טובה יותר מהמקילות.
שאלה: חימום אוכל קפוא בשבת: הוצאתי תבנית עם אוכל קפוא (יבש) מהמקפיא ורציתי להניחו על הפלטה באופן המותר (קדירה על גבי קדירה). לפני שהנחתי ראיתי שהתעבו אדי מים על התבנית מבחוץ (כמו שקורה תמיד כשמוציאים תבנית קפואה ). לכאורה אלה מים שאינם מבושלים כלל! ניתן להניח את התבנית על הפלטה? אם אסור, למה אף אחד לא מזכיר זאת, זה הרי מצוי מאוד!
תשובה: אדים הם לא דבר ממשי בבישול, המים מתאדים כלפי מעלה והם אינם מתבשלים. לכן אין בכך בעיה של בישול ויהיה מותר להניח תבנית זו על הפלטה.
שאלה: נטילת כדורים בטיפול מתמשך הכרוך מלבד שתייה גם באוכל: לכבוד הרב המשיב! הנני מטופל באופן מתמשך לסילוק וירוס הפוגע בכבד.מאחר וחוודת הדעת המקצועית אותה קבלתי מהרופא המטפל הייתה חד משמעית לא להפסיק בטיפול אף ל24 שעות מאחר ועלול לסכן את סיכויי ההחלמה.יוה"כ הקרוב חל ב1 3 האחרון של שנת הטיפול. הבעיה היא כי בנטילת התרופה מחייבת שתיית מים ואף אכילה למניעת נזקים לקיבה ולאיברים פנימיים נוספים. אבקש חוו"ד לגבי פעולותי בצום מדאורייתא זה אותו מקפיד אני לקיים עוד טרם היותי בר מצווה. בכבוד רב ו לתשובתך!
תשובה: לא ברור, האם הפסקת סיכויי ההחלמה כרוכה בפיקוח נפש?
שאלה: ערב החתונה: אשה רווקה עם ילדה, העומדת להנשא, לבחור שהוא אינו האב של הילדה. האם הילדה תוכל להיות בחופה? האם זהו מנהג או הלכה? האם ממוצא מרוקאי החתן מעורב מרוקאי ובולגרי
תשובה: שיהיה במזל טוב ובשעה טובה. ילדים לא מגיעים לחתונה של אימם משום כיבוד אב שנפטר חלילה כאן המצב שונה ובנוסף לא מדובר על ילדים קטנים ולכן מותר. ה' יצליח דרכם.
שאלה: חלום שנפלה שן: אשה שספרה שחלמה שנפלה לה שן והיא לא מבוהלת האם בגלל סכנתא, צריכה לצום?
תשובה: אם איננה חשה בעצב או דאגה, די שתעשה הטבת חלום ובע"ה לא יארע שום דבר שאינו ראוי.
שאלה: זימון עם נשים: לפני מספר ימים היינו בסעודת שבע ברכות ואחד המסובים יצא לפני הזימון ובסופו של עניין נשארנו 9 גברים ומס נשים. חשוב לציין כי כולם משפחה אחת, החתן והכלה, הוריהם והאחים ונשותיהם. 1. האם מותר לזמן בעשרה ואחת הנשים לצורך העניין תהא זו האמא תצטרף לזימון? ראוי לציין כי אין כאן פריצות (כולם משפחה), אין חלוקה בנוסח הברכה בימינו בין נשים לגברים, יש להם על מי שיסמוכו (דעת רש"י, הטור, הט"ז, הב"ח, ר"י הכהן ועוד), שמחת חתן וכלה, חשיבות הזימון בעשרה על פני הזימון בשלושה ועוד טעמים המוכיחים כי במקרה ספציפי כזה ניתן לצרף את האם לזימון. 2. האם ניתן לצרף את האם למניין כדי לקיים את השבע ברכות, או שיש לבטל את השבע ברכות.
תשובה: מזל טוב. ברכה והצלחה לזוג היקר. אין לברך 7 ברכות ככול דין הדורש מניין.(יבי"א אבהע"ז ג, יא. נישואין כהלכתם פרק יד) נחלקו הראשונים האם אפשר לברך ברכת אשר ברא בשלושה (וכמובן הגפן), לדעת הר"ן והב"י - מברכים וכך אפשר לנהוג לספרדים (יבי"א שם) הרמב"ן והרמ"א (סב,ז) - אוסרים לברך אשר ברא בשלושה - וכך נוהגים האשכנזים.
שאלה: שאלות דחופות בהלכה: יש לי כמה שאלות שמציקות לי זמן רב ואשמח אם תוכל לעזור לי. 1. אין לי טלית גדול אבל יש לי 2 טליתות קטנות 1 אני לובש ביום ו1 בלילה. שאני קם בבוקר אני מוריד את הטלית של השינה ושם את הטלית של היום השאלה שלי היא, האם בבוקר אני צריך לברך על הטלית קטן? ואם כן, האם אפשר קודם ללבוש את הטלית קטן ואחרי זה לברך? 2. אם ברכתי בחדר השינה למשל על מאכל והפסקתי מהאכילה והלכתי לחדר המטבח או הסלון ודיברתי קצת עם בני המשפחה ובסוף חזרתי לחדר השינה, האם עדיין הברכה תקפה או שצריך לחזור ולברך? 3. יש לי בעיה בהליכה בשבת אני הולך ויש הרבה אבנים בדרך האם שאני דורך עליהם זה חילול שבת ואם כן מה עוד נחשב והאם יש עצה כיצד להמנע מהדבר? 4. אם אני באמצע הליכה ואני מברך על מיץ למשל האם הברכה תקפה גם אחרי מאה מטר ועוד? ואם לא אפשר פירוט איך זה עובד?
תשובה: 1. מעיקר הדין אין חובה לישון עם הטלית קטן למעט דעת המקובלים (בא"ח), ולכן שמתעטפים בבוקר מברכים על טלית קטן, או שלובשים טלית גדול מברכים ופוטרים את הטלית קטן. 2. לכתחילה ראוי להיות באותו חדר שאוכלים בו או רואים את המקום שאכלו, ובדיעבד אין לברך. 3. אין איסור לדרוך על אבנים או אף להזיזם ברגלו. 4. אם אתה הולך ושותה הברכה בתוקף אך אם הנך שותה ומפסיק לשתות בפעם הבאה צריך לברך בשנית על השתיה. ה' יצליח דרכך.
שאלה: במידה והאדמה מכסה את כל הנטיעה: על התשובה המהירה, ברצוני לדייק ולשאול- לעיתים אדמת הסחף המכסה את הנטיעה בעקבות הגשמים מכסה אותה לגמרי, והרי אם הסיבה להקל שא"צ טפח היא לאור פסיקת הרמב"ם שדי בכלשהו מעל הקרקע, ע"פ הדעה המקילה בגמ, כאשר הנטיעה כוסתה לגמרי יש לספור שנות ערלה מחדש? השאלה נשאלה בהמשך לשאלה "נטיעה שנחתכה מעל טפח ואח"כ כוסתה"
תשובה: וברכת ד ' אם הגזע מכוסה לגמרי, באופן שמקום החיתוך של העץ לא רואה פני חמה, יש למנות שנות ערלה חדשות, בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בילוי בשנת אבל: אני בשנת אבל על אבי. האם מותר לי ללכת עם בני לסרט מצוייר לילדים בקולנוע?
תשובה: תנוחמו מן השמים. בשנת האבל היסור על שמיעת מוזיקה. ואת הולכת למען הבן מותר לך. (ע"פ צרור החיים לגר"מ אליהו זצ"ל עמ' 92-93)
שאלה: קביעת עיתים לתורה: בס ד הרב. ברוך ה אני הולך כל יום לדף יומי וזה הקביעת עיתים לתורה שלי. רציתי לשאול, נגיד יום אחד אני הולך לשיעור שבבוקר ולמחרת אני הולך לשיעור שבערב, האם זה נחשב שעבר עלי יום ללא לימוד תורה? אני מתכוון, נגיד ביום שני הלכתי בבוקר וביום שלישי הלכתי בערב, ולפי היהדות היום מתחיל מהערב ככה שמליל יום שלישי שהוא שני בערב עד ליל יום רביעי שהוא שלישי בערב לא למדתי, ויוצא יום שלא למדתי תורה או שקביעת עיתים אפשר גם לפי יום רגיל? מראש.
תשובה: זה נקבע עפ"י יום ביהדות, ולכן ביום שלישי לא למד דף יומי. אמנם, התורה התירה לאדם אנוס שלא היה ביכולתו ללמוד מכיוון שהיה עסוק בפרנסתו לא ללמוד באותו יום, מכיוון שהוא לא התבטל סתם אלא עסק בעניין נצרך. כדי לקיים את מצוות לימוד תורה בכל יום, נוהגים בבתי כנסת רבים אחר תפילת שחרית ללמוד מעט הלכות, שלא יעבור עליהם יום בלי תורה כלל. מכיוון שאין ללימוד התורה שיעור, אפילו קריאת שמע, וכן מה שנוהגים לומר אחרי ברכות התורה "אלו דברים שאין להם שיעור" נחשב ללימוד. מכאן אנו רואים שאת המינימום כל אדם מקיים. הרחבת לימוד התורה - תלוי אצל כל אחד עפ"י יכולתו.